ОБЩИНСКИ СЪВЕТ

 ЯБЛАНИЦА
ЛОВЕШКА ОБЛАСТ

НАРЕДБА № 8

ЯБЛАНИЦА 2000 ГОДИНА
РАЗДЕЛ ПЪРВИ
ОБЩИ ПОЛОЖЕНИЯ

         Чл.1./1/ С тази Наредба се уреждат общите правила и специфичните изисквания за осъществяване дейността на  търговски обекти, както и правилата за търговия на открито на територията на община Ябланица.

         /2/ По смисъла на тази Наредба “Търговски обекти са:

                 1. Магазини за търговия с хранителни и нехранителни стоки;

                 2. Складове за търговия на едро;

                 3. Заведения за хранене и развлечение;

                 4. Средства за подслон и места за настаняване;

                 5. Работилници, ателиета и други обекти за извършване на услуги;

                 6. Павилиони;

                 7. Базари и пазари;

                 8. Компютърни зали и интернет клубове;

                 9. Паркинги;

                 10. Други имоти и вещи, от и чрез които се събират доходи от търговци регистрирани по Търговския закон при осъществяване на дейността им;

                 11. Стационарни и модулни бензиностанции и газстанции и прилежащите им търговски обекти;

                 12. Преместваеми обекти и елементи на градското обзавеждане, посочени в чл. 56 от ЗУТ;

         Чл.2. Търговски обекти могат да се разкриват и стопанисват от физически или юридически лица надлежна регистрирани според съществуващото законодателство.

РАЗДЕЛ ВТОРИ

РЕД И УСЛОВИЯ  ПРИ КАТЕГОРИЗИРАНЕ НА ТЪРГОВСКИТЕ ОБЕКТИ
         Чл.3. /1/ При откриване на процедурата за категоризация на дискотеки, клубове, ресторанти и други увеселителни заведения да се изисква от собствениците декларация за максимално допустимия брой хора, които биха могли да пребивават в обекта, която е неразделна част от техническата документация; 
         /2/ При категоризирането на увеселителните и питейни заведения да се изисква представянето на договор между заведението и охранителна фирма или разрешение за извършване на частна охранителна дейност и пропусквателен режим. Представеният документ да е оригинален и заверен вярно с оригинала при ОбА. Същият документ се представя и в РПУ – гр. Ябланица.
         /3/ При категоризираните обекти всички необходими документи по ал. 1 и ал. 2 да бъдат представени в двумесечен срок.

РАЗДЕЛ ТРЕТИ

ОБЩИ ИЗИСКВАНИЯ КЪМ ТЪРГОВСКИТЕ ОБЕКТИ

         Чл.4. /1/ При продажба на стоки, подлежащи на гаранционно подържане, задължително се издават гаранционни карти, предоставени на търговеца от производителя.

         /2/ Търговецът може да предостави по благоприятни гаранционни условия от предоставените от производителите, които удостоверява с отделен документ.

         Чл.5. /1/ За всички стоки от местно производство и внос търговецът осигурява необходимите сертификационни и стандартизационни документи преди пускането им в продажба.
         /2/Забранява се продажбата на стоки с неустановен произход и неотговарящи на изискванията по ал.1.

         /3/ При установено отклонение от стандартизационните документи или изтичане на срока на годност, търговецът е длъжен да спре стоките от продажба може да стане само с писмено разрешение на компетентни контролни органи като се отделят на отделен рафт с надпис ”Стоки с изтекъл срок на годност”

         /4/ При намаление на цените трябва да се представи ясна и пълна информация за стоката или услугата и по отношение на условията и периода, за който важи намалението.

         Чл.6. Забранява се:

1.Продажбата за консумация на място на алкохол и бира от павилионите, разположени на централния площад в гр. Ябланица.
2.Сервирането на алкохол в заведенията на посетители, които показват явни признаци на напиване.

3.На управителите и персонала на питейните заведения да сервират алкохол и тютюневи изделия на ученици по всяко време на денонощието както ида не се допускат малолетни след 21.00 часа, непълнолетни след 22:00 часа и пълнолетни след 24:00 часа.

4.Забранява се употребата на алкохолни и тютюневи изделия в компютърните клубове и игротеките.

Работното време на същите да бъде:

4.1. През учебно време като следва:
- за малолетни ученици       -   20:00 часа

- за непълнолетни ученици  -  21:00 часа

- за пълнолетни ученици     -   23:00 часа

4.2.През ваканциите работното време се удължава с 1 час.

5.Ползването на тротоарите и площите около търговския обект  за съхраняване на стоки и амбалаж.

6.Провеждането на масови мероприятия с участието на малолетни и непълнолетни лица в питейните  и увеселителни заведения / балове, дискотеки, спортни прояви и др./ без организаторите да уведомят органите на РУ и РС “ПАБ” 72 часа преди провеждане на проявата.
7.Забранява се на собствениците на увеселителни, питейни заведения и барове да допускат лица носещи огнестрелно и хладно оръжие за времето от 22:00 часа до 06:00 часа.

         Чл.7. Търговецът е длъжен да осигурява подържането на чистотата и обществения ред в обекта  и прилежащата му територия.

         Чл.8. Наемател прекратяващ дейността си е задължен в едномесечен срок да освободи наетия общински терен.

РАЗДЕЛ ЧЕТВЪРТИ

ОРГАНИЗИРАНЕ НА ТЪРГОВИЯТА НА ОТКРИТО

         Чл.9. /1/ Търговия на открито се извършва само на места определени със заповед на кмета на общината.

         /2/ Въз основа на заповедта на кмета по предходната алинея,кметовете и кметските наместници конкретизират местата – търговските единици, на своя територия, на която може да се извършва търговия на открито.
         Чл.10. /1/ Осъществяването на  търговска  дейност чрез разносна  търговия се извършва след издаване на съответното разрешително.

/2/ Срокът на разрешителното не може да бъде по дълъг от три месеца.

         /3/ В разрешителното задължително се определят: търговецът, мястото, срокът и номенклатурата на стоките, с който се търгува.

         /4/ За издадените разрешителни се води нарочен регистър в ОбА.
         Чл.11. /1/ Разрешението се издава въз основа на искане от страна на търговеца.

         /2/ Към исканията се прилагат следните документи:

1.Документ за съдебна регистрация   и регистрация по Булстат

2.Документ за данъчна регистрация

3.Санитарно разрешение при продажба на хранителни стоки

4.Други документи на който търговецът се позовава

         /3/ Разрешенията се издават след поискване от страна на търговеца.

         /4/ Разрешението за дейност на търговеца се носи от лицето което я управлява.

         Чл.12. /1/ Извън случаите по чл. 9 кметовете и кметските наместници може по своя преценка да определят допълнителни места за продажба на открито на стоки, свързани с национални, общоградски или общински празници.

         /2/ Разрешение за търговия на открито в случаите по предходната алинея се издават по реда на чл.20 от настоящата наредба.
         Чл.13. /1/ При издаване на разрешение за търговия на открито търговеца заплаща такса по Закона за местните данъци и такси и месечна цена на разходите, за подържане на квадратен  метър общинска земя,определени от ОбС и в съответствие със заповед на кмета на общината за зоните на земята в общината.

         /2/ Месечната цена на разходите се определя предварително за всяко конкретно място и е еднакво за всички търговци, които го ползват.

РАЗДЕЛ ПЕТИ

КОНТРОЛ И САНКЦИИ

         Чл.14. Контролът по спазване на изискванията на Наредбата се осъществява от Дирекция “ССПТСУОС” към ОбА и звеното за защита на потребителите при ОбА /  чл.15 от РУ и Районна служба пожарна и аварийна безопасност/
         Чл.15. /1/ При констатирани нарушения на наредбата по раздел I и III се налага глоба в размер до 255,65 евро.
         /2/ При констатиране на нарушение по раздел IV се налага глоба в размер до 51,13 евро.

         /3/ При повторно нарушение глоба в размер от 255,65 евро до 1022,58 евро и временно лишаване от правото да се упражнява определена дейност на територията на общината.

         /4/ Наказателните постановления се издават от кмета на община-Ябланица или писмено упълномощени от него лица.

         Чл.16. Установяването на нарушенията, издаването, обжалването и изпълнението на наказателните постановления става по реда определен в Закона за административните нарушения и наказания /ЗАНН/.
РАЗДЕЛ ШЕСТИ

ПРЕДХОДНИ И ЗАКЛЮЧИТЕЛНИ РАЗПОРЕДБИ

         Чл.17. Настоящата Наредба е приета на заседание на Общински съвет – Ябланица с Протокол № 6, Решение № 32 от 15.02.2000 год. и има срок на действие до изричното и отменяне.

         Чл.18. Наредбата се издава на основание чл.22, ал.1 от ЗМСМА и влиза в сила от 01.03.2000 година.

         Чл.19. Тази наредба не се прилага за продажба на селскостопанска продукция от производители- жители на община Ябланица.
         Чл.20. В едномесечен срок от приемането на Наредбата кмета на общината се задължава да я разгласи по подходящ начин на населението на общината.
         Промяна Протокол № 25, Решение № 216 от 26.03.2002 год.  и Решение № 15 от  Протокол № 3 /18.12.2003 год. Приета промяна с Решение №66 от Протокол № 8/27.07.2004г. Приета промяна с Решение № 144 от Протокол № 21/28.07.2005г. Промяна с Решение № 149 от Протокол № 25/19.03.2009г.

Заключителни разпоредби

към Наредба за изменение и допълнение на Наредба № 8 за реда за провеждане на търговска дейност на територията на община Ябланица
         §1. Думата „лв.“ в чл. 15, ал. 1, ал. 2 и ал. 3 се заменя с думата „евро“.
         §2. Превалутирането на посочените в наредбата суми от левове в евро се извършва при прилагане на правилата за превалутиране по чл. 12 от Закона за въвеждане на еврото в Република България и за закръгляне по чл. 13 от Закона за въвеждане на еврото в Република България. 

         §3. Наредбата за изменение и допълнение на Наредба № 8 за реда за провеждане на търговска дейност на територията на община Ябланица е приета с Решение № 280/31.07.2025г., взето по Протокол № 28 на ОбС Ябланица. Измененията  и допълненията влизат в сила от датата, определена в Решение на Съвета на Европейския съюз за приемането на еврото в Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.

                                                         Румен Гаврилов: 
                                                         Председател на общински съвет

